پرزیدنت رجب طیب اردوغان، اؤزو حاقین‌دا اجتماعی پایلاشیم سایتی تویتر اوزرین‌دن اساسسیز مئساژلار پایلاشان ایسراییل باشباخانی بنیامین نتانیاهویا "اللرین‌ده فیلیسطین‌لیلرین قانی وار" شکلین‌ده جاواب وئردی.
پرزیدنت اردوغان، یئنه تویتر اوزرین‌دن ائتدیگی آچیقلامادا، نتانیاهونون، ساوونما‌سیز بیر خالقین تورپاقلارینی ایشغال ائد‌ن بیر دؤولتین باشباخانی اولدوغونو دئدی.
اردوغانین، اؤزو حاقین‌دا "اؤلدورمه‌یی یاخشی بیلیر" دئین نتانیاهونو هدف آلان، اینگیلیزجه پایلاشیمی بئله:
"نتانیاهو، ساوونما‌سیز بیر خالقین تورپاقلارینی بیرلشمیش میلتلر تشکیلاتینین قطعنامه‌لرینی پوزاراق ۶۰ ایلدن چوخ‌دور ایشغال آلتین‌دا ساخلایان عرق‌چی دؤولتین باشباخانی‌دیر. نتانیاهونون الین‌ده فیلیسطین‌لیلرین قانی وار و بونو تورکیه‌یه سالدیراراق گیزله‌ده‌بیلمز. انسانلیق قونوسون‌دا درس می ایستییرسن؟ ۱۰ امری اوخو".
